Author: User
Last saved by: mf_sr
Company: MFSR

Návrh komuniké

Návrh zákona, ktorým sa mení a dopĺňa zákon č. 239/2001 Z.z. o spotrebnej dani z minerálnych olejov v znení neskorších predpisov, sa predkladá v súvislosti s posilnením príjmovej časti štátneho rozpočtu na rok 2003.  Predpokladaná  účinnosť  návrhu  zákona  je  od 1. januára 2003.
Zdaňovanie minerálnych olejov v súčasnom období upravuje zákon č. 239/2001 Z.z. o spotrebnej dani z minerálnych olejov v znení neskorších predpisov. V nadväznosti na harmonogram aproximácie práva sa v predkladanom návrhu zákona navrhuje úprava sadzieb dane tak, aby boli v súlade so smernicou Rady 92/82/EHS k zbližovaniu sadzieb spotrebných daní z minerálnych olejov. V oblasti sadzieb dane znamená novela úplnú aproximáciu, t.j. zosúladenie s minimálnymi sadzbami EÚ.  
Pri zachovaní súčasnej úrovne spotreby automobilových benzínov a motorovej nafty by navrhované úpravy sadzieb dane mohli znamenať zvýšenie výnosu o cca 1,1 mld. Sk. Ak by navrhované zvýšenie sadzieb dane u automobilových benzínov a motorovej nafty bolo premietnuté v plnej výške do ceny pre konečného spotrebiteľa, znamenalo by to zvýšenie cien o cca 0,80 Sk na jeden liter vrátane DPH. Úpravy sadzieb dane u ostatných minerálnych olejov nemajú významnejší vplyv na príjem štátneho rozpočtu a ani na spotrebiteľov. V týchto prípadoch ide predovšetkým o zosúladenie  sadzieb dane s minimálnymi sadzbami ustanovenými smernicou EÚ.